stanford-oval/wikipedia huggingface dataset:
Lennonjohto
Lennonjohto Suomessa

Lennonjohtopalvelua annetaan Suomessa 19 lentokentällä. Lisäksi kahdeksalla lentokentällä annetaan lentopaikan lentotiedotuspalvelua (engl. aerodrome flight information service, lyh. AFIS). AFIS-palvelu antaa lentäjille turvallisen lentotoiminnan vaatimia sää- ja liikennetietoja, muttei ole juridisesti lennonjohtopalvelua. Käytännön ero AFIS-lentopaikan ja vähäliikenteisen, lennonjohtopalvelua antavan lentopaikan välillä jää kuitenkin usein pieneksi. AFIS otettiin käyttöön Suomessa 1970-luvun lopulla, ja sen tavoitteena oli alentaa lennonvarmistuksen kustannuksia. Lähes kaikilla nykyisillä Suomen AFIS-lentopaikoilla on aiemmin ollut täysimittainen lennonjohto. AFIS-palveluun siirryttiin pienillä kentillä enenevässä määrin 1990-luvun laman seurauksena.
Lennonjohto- ja lentopaikan lentotiedotuspalveluiden antamisesta Suomessa vastaa (pois lukien Mikkelin ja Seinäjoen lentoasemat) valtion kokonaan omistama Fintraffic Lennonvarmistus, jonka pääkonttori sijaitsee Helsinki-Vantaan lentoasemalla. Maaliskuun 2017 loppuun saakka lennonjohtopalveluista Suomessa vastasi Finavia. Suomessa Avia College kouluttaa lennonjohtajia ja lennontiedottajia. Suomeen yhtenäinen, standardinmukainen lennonjohtojärjestelmä perustettiin 1940-luvun puolivälissä, jolloin otettiin käyttöön myös ensimmäiset  standardoidut elektroniset suunnistusjärjestelmät (NDB-majakat, 1946) Suomessa.
Aiheesta muualla

Wikimedia Commonsissa on kuvia tai muita tiedostoja aiheesta .
Mitä lennonjohtotornissa tapahtuu? Finavia. 8.4.2016. Viitattu 8.1.2021.
Etusivu Finavia. Viitattu 8.1.2021.
Avia College kouluttaa lennonjohtajaksi – Sinustako lennonjohtaja? Fintraffic. Viitattu 8.1.2021.
Etusivu Suomen lennonjohtajien yhdistys SLJY ry.. Viitattu 8.1.2021.
Lentomatkustaminen
| --- | --- |
Lentoyhtiöt:  Halpalentoyhtiöt  Holdingyhtiöt  Kaikki lentoyhtiöt  Kansalliset lentoyhtiöt  Lentoyhtiökoodit  Rahtilentoyhtiö  Tilauslentoyhtiöt 
Allianssit:  Oneworld  SkyTeam  Star Alliance  U-FLY Alliance  Value Alliance  Vanilla Alliance 
Historia:  Ilmailu  Lentokoneteollisuus  Lentoliikenne 
Kauppayhdistykset:  A4A  A4E  AACO  AAPA  AEA  AFRAA  ATAG  ATPCO  ELFAA  ERA  IATA  IATAN  ICAO  ISTAT  RAA  RAAA 
Miehistö:  Kapteeni  Perämies  Toinen perämies  Kolmas perämies  Lentoemäntä  Stuertti  Lentomekaanikko  Lastaaja  Lentäjä  Purseri  Deadheading 
Lentäminen:  Matkustusluokka Ykkösluokka  Business-luokka  Premium economy  Turistiluokka  Buy on board  Kymppikerho  Lentokoneen istuin  Lentokoneen istuinpaikkakartta  Lentokoneen käymälä  Lentokoneen viihdejärjestelmä  Lentosukka  Lentokoneruoka  Matkustamo  Oksennuspussi  Tarjoomo  Tupakointi lentokoneessa 
Lentoasemat:  Halpalentoterminaali  Kansainvälinen lentoasema  Kiitotie  Koneeseennousu  Lentoaseman raideyhteys  Lentokenttähotelli  Lentokoneen portaat  Lounge  Lähtöportti  Lähtöselvitys  Matkustajasilta  Paikallislentoasema  Solmukohta 
Tulli/Maahanmuutto:  Maahantulokortti  Maastapoistumiskortti  Matkustusasiakirja  Passi  Rajavalvonta  Timatic  Viisumi 
Matkatavarat:  Aulakuormaaja  Kadonnut matkatavara  Käsimatkatavara  Matkalaukkuhihna  Matkalaukkukärry  Matkalaukkulukko  Matkalaukkutunniste  Matkatavaroiden kuljetinjärjestelmä  Matkatavaroiden noutoalue  Sallittu matkatavaran määrä 
Turvallisuus:  Hätäliukumäki  Ikkunahätäuloskäynti  Kansallinen ilmailuviranomainen  Lennonjohto  Lentokoneen turvaohje  Lentoasemaviranomainen  Lentokenttäpaloauto  Lentokenttäpoliisi  Musta laatikko  Pakkolaskuasento  Sky marshal  Turvallisuus lentokentällä  Turvallisuusdemonstraatio lennolla 
Lentoliput:  Code sharing  Hinnoitteluperustetunnus  Kanta-asiakasohjelma  Koneeseennousukortti  Lennon myöhästyminen ja peruminen  Lentoaikataulu  Lentolippu  Maailman ympäri -lentolippu  Matkailusivusto  Matkatoimisto  Matkustajan nimitieto  Montrealin yleissopimus  Open jaw -lippu  Sähköinen lippu  Varasija  Varausjärjestelmä  Varsovan yleissopimus  Yksisuuntainen matkustaminen
Ammunta kesäolympialaisissa 1988 – miesten 50 metrin pienoiskiväärin moniasentokilpailu

| Ammunta kesäolympialaisissa 1988 > Kivääri | Ammunta kesäolympialaisissa 1988 > Kivääri | Ammunta kesäolympialaisissa 1988 > Kivääri | Ammunta kesäolympialaisissa 1988 > Kivääri | Ammunta kesäolympialaisissa 1988 > Kivääri |  |
| --- | --- | --- | --- | --- | --- |
| 10 m ilmakivääri |   | Miehet |   | Naiset |  |
| 50 m pienoiskiväärin makuu |  | Miehet |  |  |  |
| 50 m pienoiskiväärin asentokilpailu |  | Miehet |  |  |  |
| 50 m vakiopienoiskiväärin asentokilpailu |  |  |  | Naiset |  |
| Pistooli | Pistooli | Pistooli | Pistooli | Pistooli |  |
| 10 m ilmapistooli |  | Miehet |  | Naiset |  |
| 25 m olympiapistooli |  | Miehet |  |  |  |
| 25 m urheilupistooli |  |  |  | Naiset |  |
| 50 m vapaapistooli |  | Miehet |  |  |  |
| Haulikko | Haulikko | Haulikko | Haulikko | Haulikko |  |
| Metsästyshaulikko (skeet) |  | Avoin | Avoin | Avoin |  |
| Olympiahaulikko (trap) |  | Avoin | Avoin | Avoin |  |
| Riistamaali | Riistamaali | Riistamaali | Riistamaali | Riistamaali |  |
| 50 m villikarju |  | Miehet |  |  |  |
Miesten 50 m pienoiskiväärin makuu ammuttiin 22. syyskuuta. Kilpailun voitti Ison-Britannian Malcolm Cooper tuloksella 1279.3 (1180+99.3).
Peruskilpailun jälkeen Ison-Britannian ampujilla oli kaksoisjohto. Alister Allan johti, uudella peruskilpailun olympiaennätyksellä 1681, ennen pisteen päässä olevaa lajin hallitsevaa olympiavoittajaa Malcolm Cooperia. Finaalissa Allan ei kyennyt säilyttämään johtapaikkaansa, vaan ampui finalisteista huonoimman finaalisarjan 94.6. Hän oli lopulta hopeamitalisti, kun Cooper nousi voittoon 3.7 pisteen erolla. Cooperista tuli ensimmäinen ampuja, joka on pystynyt puolustamaan olympiakultaansa tässä lajissa. Pronssille nousi neuvostoliittolainen Kirill Ivanov, joka ampui loistavan finaalisarjan 102.0 pistettä.
Kilpailussa Suomea edustivat Juha Hirvi ja Kurt Thune. Hirvi sijoittui kilpailussa 17. tuloksella 1167. Hän olisi tarvinnut kuusi pistettä päästäkseen finaaliin. Thune oli vasta 34. tuloksella 1159.
| --- | --- |
Kultaa:  Malcolm Cooper Iso-Britannia (GBR)
Hopeaa:  Alister Allan Iso-Britannia (GBR)
Pronssia:  Kirill Ivanov Neuvostoliitto (URS)
Finaali

|  | Urheilija | Maa | Perus- kilpailu | 1 | 2 | 3 | 4 | 5 | 6 | 7 | 8 | 9 | 10 | Finaali | Yhteensä | Muuta |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | Malcolm Cooper |  Iso-Britannia | 1180 | 10.0 | 10.1 | 10.2 | 10.5 | 9.5 | 10.3 | 9.8 | 10.5 | 8.6 | 9.8 | 99.3 | 1279.3 | FOE |
| 2 | Alister Allan |  Iso-Britannia | 1181 | 9.2 | 10.0 | 8.2 | 9.5 | 9.0 | 10.5 | 9.8 | 9.9 | 9.5 | 9.0 | 94.6 | 1275.6 |  |
| 3 | Kirill Ivanov |  Neuvostoliitto | 1173 | 10.3 | 10.8 | 9.9 | 10.1 | 10.9 | 10.2 | 10.8 | 9.2 | 9.7 | 10.1 | 102.0 | 1275.0 |  |
| 4 | Klavs Jørn Christensen |  Tanska | 1177 | 9.2 | 7.9 | 9.7 | 10.6 | 10.5 | 9.5 | 10.3 | 10.2 | 9.3 | 9.4 | 96.6 | 1273.6 |  |
| 5 | Glenn Dubis |  Yhdysvallat | 1174 | 10.0 | 9.2 | 9.3 | 10.6 | 10.0 | 9.9 | 10.4 | 9.3 | 10.6 | 10.2 | 99.5 | 1273.5 |  |
| 6 | Hratšja Petikjan |  Neuvostoliitto | 1173 | 10.8 | 9.8 | 8.7 | 10.7 | 9.5 | 10.2 | 10.6 | 10.3 | 9.8 | 8.8 | 99.2 | 1272.2 |  |
| 7 | Harald Stenvaag |  Norja | 1173 | 9.1 | 9.6 | 10.1 | 9.4 | 10.5 | 9.0 | 10.8 | 10.9 | 8.8 | 10.5 | 98.7 | 1271.7 |  |
| 8 | Goran Maksimović |  Jugoslavia | 1173 | 10.7 | 9.8 | 9.3 | 10.3 | 10.6 | 9.0 | 10.3 | 9.5 | 9.2 | 9.8 | 98.5 | 1271.5 |  |
Frans Severin

| Frans Severin |
| --- | --- |

Henkilötiedot
Syntynyt: 2. tammikuuta 1889 Ystad, Ruotsi
Kuollut: 1972 (82–83 vuotta)
Ammatti:  toimittaja, poliitikko
Frans Severin (2. tammikuuta 1889 Ystad – 1972) oli ruotsalainen toimittaja ja poliitikko. Hän työskenteli Arbetaren-lehdessä vuosina 1922–1928 ja oli Aftontidningenin päätoimittaja 1942–1951. Vuosina 1933–1956 hän toimi sosiaalidemokraattien kansanedustajana Ruotsin valtiopäivien toisessa kamarissa.
Severin oli keskeinen hahmo Ruotsin syndikalistisessa liikkeessä 1920-luvulla toimiessaan Arbetaren -lehden ensimmäisenä päätoimittajana ja Sveriges Arbetares Centralorganisationin (SAC) ideologina. Hänet tunnettiin erityisesti selkeästä ja konkreettisesta tavastaan kuvailla syndikalismia. Vuonna 1928 Severin siirtyi sosiaalidemokraatiksi, mikä johti hänen leimautumiseensa ”petturiksi” syndikalistien keskuudessa. Yksi hänen tärkeimmistä teoksistaan, Arbetarnas övertagande av produktionen, on ilmestynyt useita kertoja vuodesta 1920 alkaen.
Aiheesta muualla

Kuvia tai muita tiedostoja aiheesta Frans Severin Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Yhdysvallat  Ruotsi  Alankomaat
Agatha All Along (minisarja)

| Agatha All Along |
| --- | --- |

Tyyli:   fantasia  musta komedia  supersankari 
Kestoaika:  32–50 minuuttia
Luoja(t):  Jac Schaeffer
Perustuu:  Stan Leen ja Jack Kirbyn sarjakuvahahmoon Agatha Harkness
Showrunner(it):  Jac Schaeffer
Pääosissa:   Kathryn Hahn  Joe Locke  Sasheer Zamata  Ali Ahn  Okwui Okpokwasili  Evan Peters  Maria Dizzia  Paul Adelstein  Miles Gutierrez-Riley  Debra Jo Rupp  Patti LuPone  Aubrey Plaza 
Alkuperämaa:  Yhdysvallat
Alkuperäiskieli:  englanti
Verkko:  Disney+
Esitetty:  2024-9-1818. syyskuuta 2024 –  2024-10-3030. lokakuuta 2024
Jaksoja:  9
Tuotanto
Tuottaja(t):   Julie Herrin  Cameron Squires 
Vastaava(t) tuottaja(t):   Kevin Feige  Louis D’Esposito  Brad Winderbaum  Mary Livanos  Robert Kulzer  Jac Schaeffer 
Ohjaaja(t):   Jac Schaeffer  Gandja Monteiro  Rachel Goldberg 
Säveltäjä(t):   Taustamusiikki:  Christophe Beck  Michael Paraskevas  Tunnuskappaleet:  Robert Lopez  Kristen Anderson-Lopez 
Leikkaaja(t):   Jamie Gross  David Egan  Libby Cuenin  Dane R. Naimy 
Kuvaaja(t):   Caleb Heymann  Jon Chema  Isiah Donté Lee 
Tuotantoyhtiö(t):  Marvel Television
Levittäjä:  Disney Media Distribution
Budjetti:  alle 40 miljoonaa dollaria
Aiheesta muualla
IMDb 
Agatha All Along on yhdysvaltalainen Jac Schaefferin luoma Disney+-tilausvideopalveluun julkaistu supersankarisarja, joka perustuu Marvel Comicsin sarjakuvahahmoon Agatha Harkness. Se on spin-off Disney+-sarjalle WandaVision (2021), Marvel Cinematic Universen (MCU) yhdestoista Marvel Studiosin tuottama ja ensimmäinen ”Marvel Television”-nimikkeellä julkaistu televisiosarja, jakaen tarinallisen jatkumonsa elokuvien ja muiden televisiosarjojen kanssa. Schaeffer toimii sarjan showrunnerina ja johtaa myös sarjan ohjaajien tiimiä.
Kathryn Hahn palaa WandaVisionista näyttelemään Agatha Harknessia. Sarjassa näyttelevät myös Joe Locke, Sasheer Zamata, Ali Ahn, Okwui Okpokwasili, Evan Peters, Maria Dizzia, Paul Adelstein, Miles Gutierrez-Riley, Debra Jo Rupp, Patti LuPone ja Aubrey Plaza. Sarjan kehitystyö alkoi lokakuussa 2021, kun Schaeffer ja Hahn kiinnitettiin mukaan projektiin. Vuoden 2023 alussa paljastettiin, että Schaeffer myös ohjaa sarjan yhdessä Gandja Monteiron ja Rachel Goldbergin kanssa. Kuvaukset alkoivat tammikuussa 2023, ja ne saatiin päätökseen toukokuussa 2023. Monien WandaVisionista tuttujen näyttelijöiden sekä tuotantoryhmän jäsenten paljastettiin palaavan työstämään tätä sarjaa. Sarja tunnettiin tuotannon aikana useilla nimillä, mikä paljastui myöhemmin osaksi sarjan markkinointistrategiaa, ennen kuin toukokuussa 2024 paljastettiin, että sarjan lopullinen nimi olisi Agatha All Along (viitaten samannimiseen lauluun WandaVisionista).
Agatha All Along koostuu yhdeksästä jaksosta, jotka julkaistiin Disney+:aan osana MCU:n viidettä vaihetta 18. syyskuuta – 30. lokakuuta 2024. Sarjan sai positiivisen vastaanoton, kriitikoiden ylistäessä erityisesti Hahnin roolisuoritusta, mistä Hahn sai myös Golden Globe-ehdokkuuden.
Juoni

Muistinsa ja voimansa menettänyt Agatha Harkness on elänyt viimeiset kolme vuotta Westview’ssä, New Jerseyssä. Eräänä päivänä hän saa muistonsa takaisin ja kohtaa salaperäisen goottiteinin, jonka avulla hän muodostaa oman noitapiirin ja pyrkii suoriutumaan legendaarisen Noitien tien kokeista saadakseen voimansa takaisin.
Näyttelijät > Päärooleissa

| 0 | 1 | 2 |
| --- | --- | --- |
|  Kathryn Hahn  | … |  Agatha Harkness / ”Agnes O’Connor”   |
|  Joe Locke  | … |  William Kaplan / Billy Maximoff / ”Teini” / Wiccan   |
|  Sasheer Zamata  | … |  Jennifer ”Jen” Kale   |
|  Ali Ahn  | … |  Alice Wu-Gulliver   |
|  Okwui Okpokwasili  | … |  Vertigo (Salemin seitsikko #1)   |
|  Evan Peters  | … |  Ralph Bohner / ”Randall”   |
|  Maria Dizzia  | … |  Rebecca Kaplan   |
|  Paul Adelstein  | … |  Jeff Kaplan   |
|  Miles Gutierrez-Riley  | … |  Eddie   |
|  Debra Jo Rupp  | … |  Sharon Davis / ”rouva Hart”   |
|  Patti LuPone  | … |  Lilia Calderu   |
|  Aubrey Plaza  | … |  Kuolema / ”Rio Vidal”   |
Näyttelijät > Sivurooleissa

| 0 | 1 | 2 |
| --- | --- | --- |
|  David Payton  | … |  John Collins / ”Herb Feltman”   |
|  Chau Naumowa  | … |  ”Kojootti” (Salemin seitsikko #2)   |
|  Bethany Curry  | … |  ”Korppi” (Salemin seitsikko #3)   |
|  Athena Perample  | … |  ”Kettu” (Salemin seitsikko #4)   |
|  Alicia Vela-Bailey  | … |  ”Pöllö” (Salemin seitsikko #5)   |
|  Britta Grant  | … |  ”Rotta” (Salemin seitsikko #6)   |
|  Marina Mazepa  | … |  ”Käärme” (Salemin seitsikko #7)   |
Näyttelijät > Vierailevat

| 0 | 1 | 2 |
| --- | --- | --- |
|  Emma Caulfield Ford  | … |  Sarah Proctor / ”Dottie Jones”   |
|  David Lengel  | … |  Harold Proctor / ”Phil Jones”   |
|  Asif Ali  | … |  Abilash Tandon / ”Norm Gentilucci”   |
|  Amos Glick  | … |  pizzalähetti / ”Dennis Webber”   |
|  Elizabeth Anweis  | … |  Lorna Wu   |
|  Seo Moon Tak  | … |  Lorna Wun lauluääni   |
|  Chloe Camp  | … |  nuori Lilia Calderu   |
|  Laura Boccaletti  | … |  Lilian opettaja   |
|  Scott Butler  | … |  Jenin lääkäri   |
|  Jade Quon  | … |  demoni   |
|  Kate Forbes  | … |  Evanora Harkness   |
|  Abel Lysenko  | … |  Nicholas Scratch   |
Tuotanto > Kehitys

Elokuussa 2019 The Walt Disney Companyn D23 Expo -messuilla paljastettiin, että Kathryn Hahn näyttelee hahmoa nimeltä Agnes, Wanda Maximoffin ja Visionin naapuria Marvel Studiosin Disney+-sarjassa WandaVision (2021). Sarjan seitsemännessä jaksossa paljastui, että ”Agnes” oli oikeasti Marvel Comicsin sarjakuvista tuttu hahmo Agatha Harkness. Toukokuussa 2021 WandaVisionin pääkäsikirjoittaja Jac Schaeffer käsikirjoitti kolmen vuoden sopimuksen Marvel Studiosin kanssa muiden Disney+-sarjojen toteuttamista. Lokakuussa raportoitiin, että WandaVisionille oli kehitteillä Harknessiin keskittyvä musta komedia -tyylinen spin-off-sarja, jonka pääkäsikirjoittajaksi ja vastaavaksi tuottajaksi Schaeffer palaisi. Hahnin paluu rooliinsa oli osa suurempaa sopimusta, jonka hän oli tehnyt Marvel Studiosin kanssa ja jonka mukaan hahmo tulisi esiintymään muissakin Disney+-sarjoissa ja -elokuvissa.
Sarja julkistettiin virallisesti marraskuussa 2021. Ja vuotta myöhemmin, Schaeffer paljastettiin myös yhdeksi sarjan ohjaajista, ja joulukuussa 2022, myös Gandja Monteiron paljastettiin ohjaavan osan sarjan jaksoista. Tammikuussa 2023 paljastettiin, että Rachel Goldberg liittyy myös sarjan ohjaajiin. Kukin ohjasi kolme sarjan jaksoista, Schaefferin ohjatessa sarjan ensimmäinen jakso. Lokakuussa 2023, Marvel Studios päätti tehdä muutoksia televisiosarjoja koskeviin suunnitelmiinsa, alkaen palkata perinteisiä showrunnereita pääkäsikirjoittajien sijaan; Schaeffer kreditoitiin heinäkuuta 2024 sarjan showrunnerina. Feige, Louis D’Esposito, Brad Winderbaum ja Mary Livanos toimivat sarjan vastaavina tuottajina. Sarja tulisi myös olemaan Marvel Studiosin ensimmäinen ”Marvel Television”-nimikkeellä brändätty sarja. Agatha All Alongin on tarkoitus olla toinen osa trilogiaa, jonka se muodostaa yhdessä WandaVisionin ja Vision Questin (2026) kanssa.
Tuotanto > Kehitys > Sarjan nimi

Sarja julkistettiin alun perin nimellä Agatha: House of Harkness. Se uudelleennimettiin Agatha: Coven of Chaosiksi heinäkuussa 2022. Syyskuussa 2023 sarja uudelleennimettiin jälleen kerran, muotoon Agatha: Darkhold Diaries. Varietyn Adam B. Vary raportoi, että lukuisat muutokset sarjan nimeen eivät johtuneet Marvel Studiosin päättämättömyydestä, vaan vihjailua siitä, että sarjan päähenkilö sortuisi jälleen kerran ”vanhoihin kieroilutemppuihinsa”, ja että sarjan varsinainen nimi saattaisi todellisuudessa olla vain Agatha. Sekä Yhdysvaltain tekijänoikeustoimisto että Disney+:n viralliset sivut kutsuivat sarjaa ainoastaan nimellä Agatha.
Toukokuussa 2024, Marvel Studios paljasti Twitterissä sarjan uuden logon nimellä Agatha: The Lying Witch with Great Wardrobe, mutta poisti julkaisun pian sen jälkeen. Gizmodon Germain Lussier epäili julkaisua joko vitsiksi tai virheeksi, ja huomautti sen olevan viittaus C. S. Lewisin romaanin Velho ja leijona (1950) englanninkieliseen nimeen The Lion, the Witch and the Wardrobe. Hän piti sitä huonoimpana valintana sarjan nimeksi, vaikka se kuvailikin Agathan hahmoa osuvasti, ja ihmetteli sitä, miksi sarjalla oli tuotannon aikana ollut niin monta nimeä. Hänen omasta mielestään paras valinta sarjan nimeksi olisi Agatha All Along, viitaten samannimiseen lauluun WandaVisionista. Seuraavana päivänä, Disney paljasti sarjan ennakkoesittelyssä, että Agatha All Along todella olisi sarjan virallinen nimi.
Tuotanto > Käsikirjoitus

Sarjan muina käsikirjoittajina toimivat Schaefferin ohella Laura Donney, Cameron Squires, Giovanna Sarquis, Laura Monti, Jason Rostovsky, Gia King ja Peter Cameron. Squires, Cameron ja Donney ovat aiemmin käsikirjoittaneet jaksoja WandaVisioniin, kuten myös Megan McDonnell, joka toimii sekä sarjan konsultoivana tuottajana.
Tuotanto > Roolijako

Hahnin odotettiin palaavan rooliinsa, kun sarjan paljastettiin olevan kehitteillä, ja asia vahvistui kuukautta myöhemmin, kun sarja virallisesti julkistettiin. Emma Caulfield Ford paljasti lokakuussa 2022 palaavansa WandaVisionista näyttelemään Sarah Proctoria. Marraskuussa sarjan näyttelijöihin liittyivät myös Joe Locke, Aubrey Plaza, Ali Ahn, Maria Dizzia ja Sasheer Zamata. Locken raportoitiin olevan yksi sarjan miespuolisista päähenkilöistä, kun taas Plazan hahmon raportoitiin olevan yksi sarjan roistoista, ja Ahnin sekä Dizzian hahmojen sanottiin olevan noitia. Seuraavan kuukauden aikana Patti LuPone liittyi sarjaan näyttelemään myös yhtä noitahahmoa.
Tammikuussa 2023 Debra Jo Ruppin, David Paytonin, David Lengelin, Asif Alin, Amos Glickin, Brian Brightmanin ja Kate Forbesin paljastettiin palaavan WandaVisionista näyttelemään Sharon Davisia, John Collinsia, Harold Proctoria, Abilash Tandonia, pizzalähettiä, šeriffi Milleriä sekä Agathan äitiä Evanora Harknessia. Lisäksi Miles Gutierrez-Riley ja Okwui Okpokwasili liittyivät myös näyttelijöiksi sarjaan.
Tuotanto > Kuvaukset

Kuvaukset alkoivat 17. tammikuuta 2023, Trilith Studiosin tiloissa, Atlantassa. Schaefferin, Monteiron ja Goldbergn ohjatessa sarjan jaksot, ja Caleb Heymannin, Jon Cheman sekä Isiah Donté Leen toimiessa kuvaajina. Hollywoodin käsikirjoittajien lakon 2023 ei odotettu vaikuttavan Agatha All Alongin tuotantoon. Sen sijaan Marvel Studios suunnitteli kuvaavansa varsinaisten kuvausten aikana sen mitä voi, ja tekisi tarvittavat muutokset käsikirjoituksiin vasta uudelleenkuvausten aikana. Kuvaukset saatiin päätökseen 28. toukokuuta.
Tuotanto > Musiikki

Tammikuussa 2023 Hahn vihjaili, että sarjassa tulisi olemaan muutamia alkuperäisiä lauluja, kuten WandaVisionissa kuultu ”Agatha All Along”. Maaliskuussa WandaVisionin säveltäjänä toiminut Christophe Beck paljasti, että tulisi säveltämään myös tämän sarjan musiikin. Seuraavan kuukauden aikana, Kristen Anderson-Lopezin ja Robert Lopezin paljastettiin kirjoittaneen lauluja sarjaa varten. Hahn toimii joidenkin laulujen laulajana, muiden noitanäyttelijöiden sekä LuPonen toimiessa taustalaulajina. Syyskuussa 2024, Michael Paraskevasin paljastettiin osallistuneen Beckin ohella sarjan säveltämiseen, kuten aiemmin Hawkeyen (2021) kanssa.
Julkaisu

Agatha All Along koostuu yhdeksästä jaksosta, joista kaksi ensimmäistä julkaistiin Disney+:aan 18. syyskuuta 2024. Sarjan seuraavat jaksot tullaan julkaisemaan yksitellen joka keskiviikko, mutta kahdeksas jakso ja päätösjakso julkaistiin molemmat 30. lokakuuta 2024. Suomessa jaksot ilmestyivät joka keskiviikko klo 10 paikallista aikaa 19. syyskuuta 2024 alkaen. Sarja oli alun perin tarkoitus julkaista syksyllä 2023. mutta helmikuussa 2023, Disney ja Marvel Studios alkoivat uudelleenarvioida sisältönsä julkaisuaikatauluja, jolloin Secret Invasionia ja Lokin toista tuotantokautta pidettiin ainoina varmoina julkaisuina vuodelle 2023. Sarja on osa MCU:n viidettä vaihetta.
Huomioita

↑  Wanda kuolema ja Darkholdin tuhoutuminen kuvailtiin elokuvassa Doctor Strange in the Multiverse of Madness (2022).
1 2 3  Kuvailtu Disney+-sarjan WandaVision jaksossa ”Päätösjakso” (2021).
↑  Kuvailtu Disney+-sarjan WandaVision jaksossa ”Aiemmin tapahtunutta” (2021).
Aiheesta muualla

Agatha All Along Internet Movie Databasessa (englanniksi)
Sarjan traileri YouTubessa (englanniksi)
Hagge

| Hagge |
| --- | --- |
 Hagge
 Koordinaatit: 60°07′24″N, 15°16′21″E 
Valtio:   Ruotsi
Lääni:  Taalainmaan lääni
Maakunta:  Taalainmaa
Kunta:  Smedjebacken
Väkiluku (31.12.2023):  289
Hagge on taajama Smedjebackenin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 289 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Hagge Wikimedia Commonsissa
Seton kieli

| Seto |
| --- | --- |
Oma nimi:  Seto kiil
Muu nimi:  Setu
Tiedot
Alue:   Viro  Venäjä
Puhujia:  25 080 (2021)
Sija:  ei sadan suurimman joukossa
Kirjaimisto:  latinalainen
Kielenhuolto:  Võron instituutti
Kielitieteellinen luokitus
Kielikunta:  uralilaiset kielet
Kieliryhmä:  suomalais-ugrilaiset kielet suomalais-permiläiset kielet suomalais-volgalaiset kielet itämerensuomalaiset kielet
 Ohje 
Seton puhujien levinneisyys vuoden 2021 väestölaskennan mukaan.
Seton kieli (setoksi ja võroksi seto kiil, vir. setu keel) on suomalais-ugrilaisiin kieliin kuuluva eteläviron kieliryhmän kieli, jota on pidetty myös yhtenä võron kielen murteena. Sitä puhuvat setukaiset, joiden asuma-alue, Setumaa, on nykyään sirpaloitunut Viron ja Venäjän kesken. Lähes kaikki seton puhujista osaavat myös viroa, ja suuri osa väestöstä on omaksunut myös venäjän kielen. Seton kielellä ei ole yleisesti hyväksyttyä kirjakieltä, mutta sellainen on kehitetty 1990-luvulla. Kirjakieli ei ole vakiintunut käyttöön muun muassa taivutus- ja ortografiakiistojen vuoksi. Vuoden 2021 väestönlaskennassa setoa ilmoitti puhuvansa Virossa 25 080 henkeä.
Etelä-Viron kielikartta, seton pääpuhuma-alue on kirkkaanpunaisena.
Kieltä opetetaan paikallisesti eräissä kouluissa, mutta se ei ole opetuksen kieli. Tarton yliopistossa setoa voi opiskella kahden alkeiskurssin verran.
Ernst Puusepp käänsi vuonna 1926 Uuden testamentin neljä evankeliumia setoksi nimellä Mii` Issändä Jeesusõ Kristusõ pühä Evangeelium: Matteusõ, Markusõ, Luukasõ ja Johannõsõ kirotõt. Häntä auttoi käännöstyössä Paulopriit Voolaine. Vuonna 2013 ortodoksipappi Sakarias Leppik ja folkloristi Paul Hagu julkaisivat uuden käännöksen. Kun Puuseppin käännös perustui vironkieliseen käännökseen oli uusi käännös sen sijaan tehty kreikkalaisen alkutekstin perusteella. Uudessa käännöksessä haluttiin käyttää mahdollisimman paljon seton kielessä ja kulttuurissa tunnettuja nimiä, välttää saksalais- ja latinalaisperäisiä sanoja, sillä setulainen kristillinen kulttuuri edustaa itäistä kristillisyyttä, minkä lisäksi Vanhan testamentin heprealaiset nimet on mahdollisuuksien mukaan käännetty setolaisittain lausuttavaksi. Uuden käännöksen nimessäkin on evankelistojen nimet setolaistettu verrattuna edelliseen: Mi` Issändä Jeesusõ Kristusõ Pühä evangeelium. Marki, Matvei, Luka ni Joanni kirotõt.
Seton puhujien osuus väestöstä kunnittain vuoden 2011 väestönlaskennan mukaan, osassa kunnista ilmoitettu puhujien lukumäärä.
Aiheesta muualla

Setukaisten ystävät ry (Arkistoitu – Internet Archive)
Setomaa.ee (viroksi)